PATVIRTINTA

Klaipėdos vaikų laisvalaikio centro

direktoriaus 2018 m. sausio 9 d.

įsakymu Nr. V1-12

**TARPTAUTINĖS VAIKŲ KERAMIKOS DARBŲ PARODOS „ODĖ ŽEMEI“**

**NUOSTATAI**

**I. BENDROSIOS NUOSTATOS**

1.1. Tarptautinės vaikų keramikos darbų parodos „Odė Žemei“ (toliau – Paroda) nuostatai reglamentuoja Parodos tikslą, uždavinius, dalyvius, organizavimo ir dalyvavimo tvarką, dalyvių apdovanojimą ir baigiamąsias nuostatas.

1.2. Parodos atidarymas vyks 2018 kovo 21 d. Prano Domšaičio galerijoje ([Lietuvos dailės muziejaus padalinys](http://www.muziejai.lt/Vilnius/lietuvos_dailes_muziejus.htm)), Liepų g. 33, LT-92145, Klaipėda.

1.3. Parodą organizuoja Klaipėdos vaikų laisvalaikio centras (Molo g. 60-1, LT-92278, Klaipėda, tel. Nr. (8 46) 21 49 74, el. paštas [info@kvlc.lt](mailto:info@kvlc.lt), [www.kvlc.lt](http://www.kvlc.lt/)), Parodos koordinatorė – Vaida Valinskienė, Klaipėdos vaikų laisvalaikio centro klubo „Žuvėdra“ metodinio darbo vadovė (el. paštas [klubaszuvedra@kvlc.lt](mailto:klubaszuvedra@kvlc.lt), tel. Nr. (8 46) 49 87 39). Parodos organizatorė – Jurgita Lukminienė, neformaliojo vaikų švietimo (keramikos) mokytoja (el. paštas [klubaszuvedra@kvlc.lt](mailto:klubaszuvedra@kvlc.lt), tel. Nr. (8 46) 49 87 39).

1.4. Parodoje kviečiami dalyvauti Lietuvos ir užsienio šalių neformaliojo švietimo įstaigų mokiniai, bendrojo lavinimo mokyklų mokiniai, pavieniai vaikai nuo 7 iki 16 metų amžiaus, kolektyvai (būreliai ir studijos).

**II. TIKSLAS**

2.1. Suteikti galimybę jauniesiems keramikams atsiskleisti, puoselėti meilę ir atsakomybę Žemei, Gamtai, Žmogui. Skatinti vaikų kūrybiškumą ir saviraišką, toleranciją, pasidalinti kūrybine patirtimi bei užmegzti draugystės ir bendradarbiavimo ryšius.

**III. UŽDAVINIAI**

3.1. Siekti, kad mokiniai patirtų kūrybos džiaugsmą, lavintų estetinį suvokimą, gebėjimą harmoningai sieti gamtos bei kultūros vertybes.

3.2. Kviesti vaikus besidominčius keramika, daile, dizainu apsilankyti bei dalyvauti parodoje.

3.3. Skatinti įstaigų vaikų ir jaunimo bei mokytojų bendradarbiavimą.

**IV. DALYVIAI**

4.1. Parodoje kviečiami dalyvauti Lietuvos ir užsienio šalių neformaliojo švietimo įstaigų mokiniai, bendrojo lavinimo mokyklų mokiniai, pavieniai vaikai nuo 7 iki 16 metų amžiaus, kolektyvai (būreliai ir studijos).

4.2. Dalyvavimas Parodoje reiškia parodos dalyvių sutikimą viešinti ir publikuoti renginio nuotraukas, video medžiagą teisės aktuose nustatyta tvarka.

**V. ORGANIZAVIMO IR DALYVAVIMO TVARKA**

5.1. Parodai teikiami darbai turi būti pagaminti tik iš molio (kaip pagalbinė medžiaga kūriniui atlikti gali būti naudojama gamtinė medžiaga: akmuo, medis ir t. t.). Darbai turi būti degti ir tvarkingi. Darbe turi atsispindėti temos („Odė Žemei“) aktualumas, meilė Žemei, Gamtai, Žmogui. Tema turėtų būti kūrybingai atskleista, originaliai atlikta. Darbai neatitinkantys temos nebus eksponuojami.

5.2. Prie kiekvieno Parodai pateikto darbo turi būti pritvirtinta dalyvio kortelė (priedas Nr. 1).

5.3. Norinčius dalyvauti Parodoje prašome informuoti el. paštu [klubaszuvedra@kvlc.lt](mailto:klubaszuvedra@kvlc.lt) iki 2018 m. kovo 10 d. bei pranešti apie darbų kiekį. Papildoma informacija apie parodos sąlygas, tvarką teikiama tel. Nr. (8 46) 49 87 39.

5.4. Parodos atidarymas vyks 2018 m. kovo 21 d. Prano Domšaičio galerijoje([Lietuvos dailės muziejaus padalinys](http://www.muziejai.lt/Vilnius/lietuvos_dailes_muziejus.htm)) Liepų g. 33, Klaipėda. Paroda vyks iki 2018 m. kovo 30 d.

5.5. Darbus pristatyti 2018 m. kovo 20 d. į Prano Domšaičio galeriją ([Lietuvos dailės muziejaus padalinys](http://www.muziejai.lt/Vilnius/lietuvos_dailes_muziejus.htm)) Liepų g. 33, Klaipėda. Kūrybinius darbus pasiimti pasibaigus parodai (diena bus patikslinta).

**VI. DALYVIŲ APDOVANOJIMAS**

6.1. Parodos dalyviams ir juos parengusiems mokytojams bus įteikiami parodos „Odė žemei“ padėkos raštai.

**VII. BAIGIAMOSIOS NUOSTATOS**

7.1. Parodos darbai ir dalyviai bus skelbiami Klaipėdos vaikų laisvalaikio centro interneto svetainėje [www.kvlc.lt](http://www.kvlc.lt), vaikų laisvalaikio centro facebook paskyroje [www.facebook.com/](http://www.facebook.com/) Klaipėdos-vaikų-laisvalaikio-centras, Lietuvos dailės muziejaus padalinio Prano Domšaičio galerijos interneto svetainėje [www.ldm.lt](http://www.ldm.lt).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tarptautinė vaikų keramikos darbų paroda „Odė žemei“, 2018 m.

1 priedas

**DALYVIO KORTELĖ**

|  |
| --- |
| 1. Autoriaus vardas, pavardė, vaiko amžius (didžiosiomis raidėmis) 2. Kūrinio pavadinimas 3. Įstaigos pavadinimas 4. Mokytojo vardas, pavardė   Šriftas – Times New Roman, 12 šriftas  Kortelės dydis – 10x 4 cm  Korteles spausdinti ant balto lapo |